BYA ALICE NAMUTEBI
NAANSI agambibwa okusiiga omwana siriimu bweyamufumisa empiso gyeyali amazze okwefumita, kkooti emugaanye okweyimirirwa.
Rosemary Namubiru 64 eyabadde ategeezezza omulamuzi Olive Kazaalwe nti okusinziira ku mbeera gyalimu [eyokubeera nga mulwadde wa siriimu] saako n'emyaka gyalimu egy'obukulu, tasobola kubeera mu kkomera e Luzira kuba yetaaga obujanjabi
Omulamuzi Kazaalwe yagobye okusaba kwe bweyamutegeezezza nti ne mu kkomera e Luzira waliyo obujanjabi bwa kawuka kano era namugamba nti n'okusinziira ku buzito bw'omusango ensonga y'emyaka tekola makulu era nalagira azzibweyo ku alimanda.
Namubiru yaggulwako omusango gw'okugezaako okutta omwana Mathew Mushabe bwayamukuba empiso gyeyali amaze okwefumisa kyokka ng’akimanyi nti mulwadde wa siriimu.
Namubiru nga musawo mu ddwaliro lya Victoria Medical Center erisangibwa ku poloti 52 ne 54 ku Lumumba Avenue mu Kampala yegaana omusango guno. Omusango guddamu nga February 11 2014.
tso_Latn lug_Latn lug_Latn lug_Latn lug_Latn lug_Latn